 Waxaan waligeey iga harin xasuusta hadal uu Hadraawi noo sheegey, isagoo cabiraya dareenkiisa ku aadan in uu dalka kusoo noqdey iyo dhibaatadii qurbaha kasoo gaartey, wuxuu yiri markii aan Soomaaliya imid ayaan is gartay qofka aan ahay, wuxuu intaasi ku daray bal maleeya aniga oo ah Hadraawi, ood i garanaysaan oo taagan dariiq laami ah oo baabuurta xufta igu dhaafeyso qaarada Yurub meel ka tirsan, waxaan sugayaa gaari i qaada, iska dhaaf in kumanaanka gaadiid ee dariiqa maraya ey lifti i siiyaane, waxaa laii arkaa nin madoow oo Afrikaan ah, oo misane suuro muslim leh, waxaana laga baqayaa in aan ku qarxo. 